2023-yilgi Angliya Superkubogi. 2023-yilgi Angliya Supekubogi (rasmiy nomi FA Community Shield) – tarixdagi 101-bor oʻtkazilayotgan FA Community Shield turniri. Unda Angliya Premyer-ligasi hamda Angliya kubogining amaldagi gʻoliblari oʻzaro toʻp surishadi. Turnirning 2023-yilgi final uchrashuvi 6-avgust kuni London shahridagi Wembley stadionida boʻlib oʻtdi. 2022-2023-yilgi mavsumda „Manchester City“ jamoasi bir vaqtning oʻzida Premyer-liga hamda Angliya kubogida chempionlikni qoʻlga kiritganligi sababli ularga raqib sifatida ligani ikkinchi oʻrinda yakunlagan klubi ishtirok etdi. Uchrashuvning asosiy 90 daqiqasi 1:1 hisobida durang bilan yakunlandi, penaltilar seriyasida esa „Arsenal“ning (4:1) qoʻli baland keldi. Bu klubning 2020-yilgi Angliya Superkubogidan keyingi dastlabki rasmiy sovrini boʻldi. „Manchester City“ esa ketma-ket uchta FA Community Shield finalida magʻlub boʻlgan ikkinchi jamoaga aylandi, bundan avval ularning hamshalarlari „Manchester United“ 1998-2001-yillar oraligʻida ketma-ket toʻrt marotaba imkoniyatni boy bergan edi. Shuningdek „Arsenal“ 2010-yildan buyon Premyer-liga yoki Angliya kubogi sovrinini yutmasdan turib superkubokni qoʻlga kiritgan ilk jamoaga aylandi. „Liverpool“ klubi turnirning amaldagi gʻolibi boʻlishiga qaramasdan bu safargi finalga yoʻllanmani qoʻlga kirita olmadi. Tarixi. „Manchester City“ 2022-2023-yilgi Angliya Premyer-ligasi gʻolibi sifatida 2023-yilgi Angliya Superkubogiga yoʻllanmani qoʻlga kiritdi. Keyinchalik klub 2023-yilgi Angliya kubogi finalida mahalliy raqibi „Manchester United“ni ham magʻlub etgan holda qi’ta trebli sohibiga aylanishdi. „Arsenal“ esa Premyer-ligada ikkinchi oʻrinni egallagan holda 2023-yilgi turnirga yoʻllanma oldi. Bu ikki jamoaning ushbu turnirdagi oʻzaro uchinchi bahsi boʻlib bundan avval ular 1934-yilgi FA Charity Shield va 2014-yilgi FA Community Shieldda toʻqnash kelishgan va ikkalasida ham londonliklarning qoʻli baland kelgan. Tafsilotlar.